Source: http://www.jamijarvi.fi/kunta/paatoksenteko/poytakirjat/getfile.php?file=282
Timestamp: 2018-01-17 03:16:26+00:00
Document Index: 9846362

Matched Legal Cases: ['§ 12', '§ 72', '§ 90', '§ 11', '§ 53', '§ 44', '§\t28', '§ 150', '§ 146', '§ 114', '§ 214', '§ 12', '§ 21', '§ 12']

kh13062006
Kunnanhallitus KOKOUSKUTSU	9/2006
Laatimispäivämäärä: 06.06.2006
Aika 13.06.2006	kello 19.00
152 §	KOKOUKSEN LAILLISUUS JA PÄÄTÖSVALTAISUUS Sivu 162
153 §	PÖYTÄKIRJAN TARKASTAJIEN VALINTA
154 § TIEDOKSI SAATETTAVAT ASIAT Sivu 163
155 §	PÖYTÄKIRJOJEN TIETOON SAATTAMINEN
156 §	TALOUSARVION TOTEUTUMINEN AJALLA 1.1.- 30.04.2006 Sivu 165
157 § KUNNANVALTUUSTON PÄÄTÖSTEN 30.05.2006 LAILLISUUSVALVONTA
JA TÄYTÄNTÖÖNPANO Sivu 166
158 §	VALTUUSTON KOKOUKSEN JA VALTUUSTON ILTAKOULUN JÄRJESTÄMINEN Sivu 167
159 §	TUKEA PIENTEN LASTEN HOITOON Sivu 168
160 §	LAUSUNTO SATAKUNNAN TYÖVOIMATOIMISTOJEN HALLINNOLLISEN RAKENTEEN UUDISTAMISESTA Sivu 173
161 §	GEISENFELDILÄISTEN VIERAILU
12.7. - 16.7.2006 Sivu 174
162 §	LAUSUNTO KANKAANPÄÄN KANSANTERVEYSTYÖN KUNTAYHTYMÄN VUODEN 2007 TALOUSARVIOON JA VUOSIEN 2007 - 2009 TALOUSSUUNNITELMAA VARTEN Sivu 175
163 §	INTERSTOPOVER RAKENNUSHANKKEEN KOKONAISMENOT Sivu 176
164 § MAA-AINESLUPA HAKEMUS / PEKKA JA EIJA LANNE Sivu 177
165 §	POIKKEUSLUVAN MYÖNTÄMINEN / KARI SALMIVALLI Sivu 178
166 §	PERHEPUISTO - MIELAHTI JÄTEVESILINJAN RAKENTAMINEN Sivu 179
167 § JÄTEVESI LIITTYMISMAKSUN HYVÄKSYMINEN MIELAHDEN KAAVA-ALUEELLE Sivu 180
168 § SOPIMUS ALUEELLISESTA APUVÄLINETOIMINNASTA Sivu 181
169 §	TURUN TIEPIIRIN TOIMINTA- JA TALOUSSUUNNITELMA V. 2006 - 2010 Sivu 182
170 §	LAUSUNTO JÄMIN YMPÄRISTÖLUPAHAKEMUKSESTA Sivu 183
171 §	KUNNANVALTUUSTON PÄÄTÖKSEN 28.3.2006 § 12 OIKAISU Sivu 184
152 §	KOKOUKSEN LAILLISUUS JA PÄÄTÖSVALTAISUUS
Kunnanhallituksen puheenjohtaja teki seuraavan työjärjestyksen muu-
tosehdotuksen, joka hyväksyttiin yksimielisesti: seuraavaksi käsitellään pykälä 159 ja 161, jonka jälkeen palataan esityslistan mukaiseen järjestykseen.
154 § TIEDOKSI SAATETTAVAT ASIAT
- TE-keskus, Satakunnan työllisyyskatsaus 4/2006
- Peijari, Koskela
- Länsi-Suomen lääninhallitus, Pelastusosasto, Suojelupiirin, suojelulohkon päällikön peruskurssi
- Intime E -ohjelmistojen ylläpidon päättyminen
- Verohallinto, maksatuserittely, tilitysjakso 200605
- Maanmittauslaitos, TILKE-tilusrakenteen kehittäminen II Satakunnassa
- Lakiasiaintoimisto Riitta Lehtonen Ky, häätöasia
Sivistyslautakunta	18.05.2006
Toimistoautomaatio työryhmä	22.05.2006
Perusturvalautakunta	30.05.2006
156 §	TALOUSARVION TOTEUTUMINEN AJALLA 1.1.- 30.04.2006
Esityslistan liitteenä on talouden toteutuminen ajalla 1.1.-30.04.2006. Liite nro 156.1. Vertailutietona on tilanne edellisenä vuonna vastaavana ajankohtana.
Ehdotus:	Kunnanhallitus merkitsee talouden toteutumisen 1.1. - 30.4.2006 tiedokseen.
157 § KUNNANVALTUUSTON PÄÄTÖSTEN 30.05.2006 LAILLISUUSVALVONTA JA TÄYTÄNTÖÖNPANO
Kunnanvaltuusto on pitänyt kokouksensa 30.05.2006.
18.	Sijoitustoiminnan perusteiden mukainen selvitys valtuustolle
Jätehuoltotaksan tarkistaminen
20.	Vuoden 2005 tilinpäätös ja toimintakertomus
Vuoden 2005 arviointikertomus
Rivitalohankkeeseen osallistuminen
23.	Ilmoitus- ja mahdollisesti kiireellisenä käsiteltäväksi otettavat asiat
24. Muut mahdollisesti esille tulevat asiat
30.05.2006 koska ne on tehty laillisessa järjestyksessä eivätkä ne ylitä kunnanvaltuuston toimivaltaa eivätkä ole muutenkaan lainvastaisia.
158 §	VALTUUSTON KOKOUKSEN JA VALTUUSTON ILTAKOULUN JÄRJESTÄMINEN
Valtuuston kokous ja iltakoulu on syytä järjestää vielä ennen kesälomia.
Iltakoulun aiheina mm. Geisenfeldiläisten kuntavierailu, Pikku Itävallan rakennuskustannukset ja tilintarkastajien laatima kuntien talousvertailu.
Ehdotus:	Kunnanhallitus päättää valtuuston kokouksen ja iltakoulun ajankohdasta.
Päätös:	Kunnanhallitus päätti yksimielisesti seuraavista kokousajankohdista:
04.07. klo 17.00	kunnanhallitus
18.30	valtuusto
19.00	valtuuston iltakoulu
Perusturvalautakunta	§ 72
Perusturvalautakunta	§ 90
Perusturvalautakunta	§ 11	31.01.2006
Kunnanhallitus	§ 53	14.02.2006
Perusturvalautakunta	§ 44	30.05.2006
159 §	TUKEA PIENTEN LASTEN HOITOON
ptl 72 §	Yksityisten perhepäivähoitajien kirje on liitteenä 72.1. Kirjeen sisältämistä asioista on keskusteltu allekirjoittaneiden perhepäivähoitajien kanssa 12.05.2005. Esiin nousi varahenkilön tarve sairastapauksessa, kansaneläkelaitoksen maksuosuus (liite 72.2.), yksityisten hoitajien palkkausasia, kunnan mahdollinen maksuosuus, kotihoidon tuen kuntalisä ja ryhmäperhepäivähoidon tilat. Em asioita on syytä selvittää oikean ratkaisun löytämiseksi.
Ptl 90 §	28.11.2002 on perusturvalautakunta oikeuttanut palkkaamaan perhepäivähoitajan 01.12.2002 alkaen kartoituksen ja tiedustelun perusteella. Perusturvalautakunnan kokouksessa yksityisten perhepäivähoitajien 12.05.2002 allekirjoitettu kirje on ollut tiedoksi saatettavissa asioissa 12.12.2002 § 150 (ei liitteenä).
Yksityiset perhepäivähoitajat veloittavat lapsen hoidosta vanhemmilta:	Ensimmäisestä lapsesta 200,00 € ja perheen toisesta lapsesta 180,00 €
Kelan maksuosuus	137,33 € 137,33 €
Kunnan perhepäivähoitajien palkat ovat noin 600 - 1755 euroa + 10 % henkilökohtaista lisää sekä sivukuluja 27 %. Palkan suuruus määräytyy hoidossa olevien lapsien lukumäärän (saa olla omat lapset mukaan lukien
4 kokopäiväistä ja yksi osapäivälapsi), hoitajan koulutuksen, erityislasten, epäsäännöllisen työn, jne mukaan. Ylityöstä kunnan perhepäivähoitajalle maksetaan 100 % 16:sta tunnilta ja seuraavilta tunneilta 80 %. Kulukorvaukset/ateria pitkältä päivältä 4,73 euroa/lapsi * 21 päivää=496,65 euroa/kk. Lyhyt päivä 3,96 euroa/lapsi.
1. ottaa käyttöön yksityisen päivähoidon kuntalisän 168,00 E/yksityisessä
hoidossa oleva lapsi/kk. Kuntalisä otetaan toistaiseksi käyttöön 01.08.2005 alkaen tai kun sopimus (Kela myöntää ja maksaa lakimääräisen tuen ja kuntalisän) Kansaneläkelaitoksen kanssa on tehty. Kuntalisä maksetaan kun Kansaneläkelaitoksen edellytykset maksamiselle täyttyvät
4. pyytää kunnanhallitusta ja kunnanvaltuustoa hyväksymään asian ehdotetussa muodossa.
11 §	Perusturvalautakunnan esittämää yksityisen hoidon kuntalisää ei vielä ole Jämijärvellä otettu käyttöön. Yksityisen hoidon käsitettä on syytä laajentaa seuraavasti: 1. omassa kodissa perhepäivähoitoa antavat hoitajat 2. lapsen kodissa toimivat yksityiset hoitajat sekä 3. yksityinen päiväkotihoito.
- Hoidon loppusumma/kattohinta olisi ensimmäisestä lapsesta 500,00 € ja seuraavista perheen lapsista 480,00 €. Kuntalisää ei makseta vuosiloman ajalta. Kuntalisää laskettaessa otetaan huomioon hoitopäivien lukumäärä kuukaudessa. Mikäli hoitoa käytetään esim. 14 pv/kk, lasketaan kattohinta jakamalla kuukausimaksu 20:llä ja kertomalla hoitopäivien lukumäärä.
- Perheellä ja hoitajalla on ilmoitusvelvollisuus kuntalisän myöntämiseen vaikuttavien olosuhteiden muuttumisesta. Yksityisen päivähoidon palvelun käyttäjän pitää tarkistaa lapsensa hoitopäivien määrä kalenterikuukausittain. Liikaa maksettu tuki peritään takaisin. Tukea ei makseta takautuvasti. Tuki päättyy viimeistään lapsen aloittaessa perusopetuksen koulussa. Tuki päättyy myös lapsen vaihtaessa asuinpaikkakuntaa. Kuntalisään eivät ole oikeutettuja kunnan tukemassa yksityisessä päivähoidossa olevat lapset.
Ehdotus:	Kunnanhallitus päättää osaltaan hyväksyä edellä mainitut Jämijärven yksityisen hoidon kuntalisän maksamisen perusteet lisäyksellä, että kuntalisä maksetaan Kelan kautta Jämijärviläiselle hoidon tuottajalle.
Kunnanjohtaja Esa Ala-Karvia poistui kokouksesta tämän asian käsitte-	lyn ja päätöksenteon ajaksi todeten itsensä esteelliseksi.
Ptl 44 § Kuntalisän maksaminen oli suunniteltu maksettavaksi Kansaneläkelai- toksen kautta jämijärviläiselle palvelun tuottajalle. Sopimus joka olisi solmittu kunnan ja Kelan kesken on esityslistan liitteenä 44.1. Sopimuksen mukaan Kela olisi maksanut jokaiselle palvelun tuottajalle kuntalisää 168 €/kk. Koska maksettava kuntalisä vaihtelee perheen tulotason mukaisesti, sitä ei Kelan järjestelmien vuoksi voi maksaa Kelan kautta. 01.06.2006 alkaen Jämijärven kunta voisi maksaa suoraan palvelun tuottajalle kuntalisän/Jämijärvilisän.
KH 159 §
Ehdotus:	Kunnanhallitus hyväksyy perusturvalautakunnan esityksen ja saattaa sen valtuustolle tiedoksi.
Asian esitteli ja pöytäkirjaa piti tämän pykälän ajan vs. perusturvajohtaja Auli Ranta. Auli Ranta poistui kokouksesta klo 19.10.
160 §	LAUSUNTO SATAKUNNAN TYÖVOIMATOIMISTOJEN HALLINNOLLISEN RAKENTEEN UUDISTAMISESTA
Hallitus on antanut eduskunnalle selonteon (VNS 2/2005) keskus-, alue- ja paikallishallinnon toimivuudesta ja kehittämistarpeesta.
Hallintoselonteon toimeenpanosuunnitelmassa on todettu mm., että työvoimatoimistojen hallinnollista verkostoa tiivistetään ja toimialuejakoa tarkistetaan työssäkäyntialueet huomioon ottaen.
Satakunnan TE-keskus / työvoimaosasto on käynnistänyt hankkeen työvoimatoimistojen toimialueiden tarkistamiseksi siten, että Satakunnassa olisi vuoden 2007 alusta 4 työvoimatoimistoa.
Esitys toimialueista ilmenee liitteestä nro 160.1.
Kunnilta on pyydetty lausuntoa esityksestä 14.6.2006 mennessä.
Ehdotus:	Kunnanhallitus päättää lausuntonaan puoltaa suunniteltua Satakunnan työvoimatoimistojen hallinnollisen rakenteen uudistamista kuitenkin siten, että Pohjois-Satakunnan työvoimatoimiston toimialueeseen olisi hyvä kuulua koko Pohjois-Satakunnan seutukunta.
Kunnanhallitus § 146	30.05.2006
161 §	GEISENFELDILÄISTEN VIERAILU 12.7. - 16.7.2006
Geisenfeldin kaupungin valtuusto on tulossa vierailulle Jämijjärvelle 12.7 - 16.7.2006.
Samalla matkalla he tutustuvat myös Kankaanpäähän, Poriin ja Porin Jazzeihin. Kansainvälinen koordinaattori Suvi Päivike tulee kunnanhallituksen kokoukseen esittelemään vierailun alustavaa ohjelmaa ja kustannuksia.
Ehdotus:	Kunnanhallitus keskustelee vierailusta saadun esityksen pohjalta
Päätös:	Kunnanhallitus keskusteli asiasta alustavasti laaditun ohjelmaluonnoksen ja kustannusarvion pohjalta.
Asiaan palataan tarkemmin kunnanhallituksen seuraavassa kokouksessa.
Suvi Päivike oli kokouksessa tämän asian käsittelyn ajan klo 19.00 - 19.40.
Ehdotus:	Kunnanhallitus hyväksyy tarkennetun ohjelman
Suvi Päivike oli asiantuntijana kokouksessa tämän pykälän käsittelyn ajan klo 19.10 - 19.34.
162 §	LAUSUNTO KANKAANPÄÄN KANSANTERVEYSTYÖN KUNTAYHTYMÄN VUODEN 2007 TALOUSARVIOON JA VUOSIEN 2007 - 2009 TALOUSSUUNNITELMAA VARTEN
Kankaanpään kansanterveystyön kuntayhtymä varaa jäsenkunnille perussopimuksen mukaisesti mahdollisuuden tehdä esityksiä ja antaa kannanottoja kuntayhtymän vuoden 2007 talousarviota ja vuosien 2007 - 2009 taloussuunnitelmaa varten. Ehdotukset pyydetään toimittamaan viimeistään 15.6.2006.
Ehdotus:	Kunnanhallitus päättää antaa asiasta seuraavan sisältöisen kannanoton:
1. Käyttötalousmenojen kasvu vuoden 2007 talousarviossa saa olla enintään 3 %
2. Hoitoketjujen saumattomuus edellyttää yhä tiiviimpää yhteistyötä sairaanhoitopiirin, kansanterveystyön kuntayhtymän ja kunnan sosiaalitoimen kesken.
3. Oman pysyvän lääkärin saaminen Jämijärven terveysasemalle on niin kuntalaisten terveyspalvelujen kuin hoidon taloudellisuudenkin kannalta välttämätöntä
4. Satakunnan sairaanhoitopiirin kanssa käytyjen kumppanuussopimusneuvottelujen pohjalta on tehtävä vaikuttavuusselvitys yöpäivystykseen, kuvantamis- ja laboratoriotoimintojen siirtämisestä sairaanhoitopiirille. Tarvittavien käytännön toimiin tulee ryhtyä, mikäli niiden keskittäminen osoittautuu taloudellisesti ja toiminnallisesti järkeviksi.
Kunnanhallitus	§ 114	18.04.2006
163 §	INTERSTOPOVER RAKENNUSHANKKEEN KOKONAISMENOT
KH 163 §	Selvitys on esityslistan liitteenä nro 163.1.
Ehdotus:	Kunnanhallitus päättää antaa saadun selvityksen tiedoksi valtuustolle ja tilintarkastajille
164 § MAA-AINESLUPA HAKEMUS / PEKKA JA EIJA LANNE
Pekka ja Eija Lanne ovat hakeneet lupaa maa-ainesten ottamiseen Tykköön kylän tilalta Kotimäki RN:o 4:19.
Lupaa haetaan kallioon ja kiviaineksen louhintaan ja murskaukseen.
Ottamisalueen pinta-ala on n. 40.000 m2 ja otettavan aineksen määrä on 300 000 m3. Suunniteltu ottamisaika on 10 vuotta.
Alueelle on vanha ottamislupa, joka päättyi 14.5.2006. Otettu määrä 75.000 m3.
MAL 7 §:n 2 momentin mukainen lausunto on saatu Lounais-Suomen Ympäristökeskukselta 22.3.1996, edellisen lupakäsittelyn yhteydessä.
Ympäristöolosuhteet alueella eivät ole sen jälkeen oleellisesti muuttunut.
Liite nro 164.1.
Asiasta on suoritettu naapureiden kuuleminen ja heillä ei ollut huomautettavaa asiaan.
Ehdotus:	Kunnanhallitus myöntää Pekka ja Eija Lanteelle maa-ainesten ottamisluvan hakemuksen mukaisesti Lounais-Suomen Ympäristökeskuksen 22.3.1996 antaman lausunnon mukaisin ehdoin.
Ennen maa-ainesten ottamista hakijan on annettava lupamääräysten noudattamiseksi 10.000 euron suuruinen MAL 12:n tarkoittama hyväksyttävä vakuus.
165 §	POIKKEUSLUVAN MYÖNTÄMINEN / KARI SALMIVALLI
Kari Salmivalli omistaa ns. Perhepuiston alueella asemakaavan korttelissa nro 202 sijaitsevan tontin nro 6.
Tontin pinta-ala on 1646 m2 ja sallittu rakennusoikeus 100 + 40 k-m2.
Salmivallin on tarkoitus rakentaa tontille 79,5 m2 loma-asunto.
Asemakaavassa rakennusalue on sijoitettu tontin alimmalle kohdalle monttuun. Salmivalli anookin kunnanhallitukselta poikkeuslupaa sijoittaa lomarakennus rakennusalueen rajan ulkopuolella sijaitsevalle kumpareelle. Kartta liitteenä nro 165.1.
Ehdotus:	Kunnanhallitus myöntää Kari Salmivallille poikkeusluvan lomarakennuksen rakentamiseksi rakennusalueen rajan ulkopuolelle oheisen karttaliitteen mukaisesti.
Poikkeuslupa on voimassa kaksi vuotta tämän päätöksen lainvoimaisuudesta.
166 §	PERHEPUISTO - MIELAHTI JÄTEVESILINJAN RAKENTAMINEN
Jämin loma-asunnot ry ja useat Mielahden mökin omistajat ovat olleet yhteydessä kuntaan Perhepuisto-Mielahti yhdysjätevesilinjan rakentamisen aikaistamiseksi. Syynä on nykyisten väliaikaiseksi tarkoitetun umpisäiliöjärjestelmän aiheuttamat tyhjennys- ja kuljetuskustannukset, jotka tulevat mökkiläisten maksettaviksi.
Kunnan taloussuunnitelmassa on jätevesilinjan rakentamiseen varauduttu vuonna 2007.
Koska hankkeeseen ei ole mahdollista saada EU-rahoitusta tulee kustannukset peittää muulla tulorahoituksella, josta yhtenä osana ovat kunnan normaalit liittymismaksut. Osa rahoituksesta saataisiin siten, että Perhepuiston valaistukseen vuodelle 2006 varattu määräraha 20.000 euroa siirrettäisiin kohteelle "Perhepuisto-Mielahti"-viemäri. Perhepuiston valaistus siirtyisi näin toteutettavaksi vuonna 2007.
Jätevesilinjan rakentamisen kustannukset ovat tarjousten perusteella n. 40.000 euroa ja liittymismaksuina saataisiin kerättyä n. 20.300 euroa.
Asiaa on käsitelty periaatteellisella tasolla valtuuston iltakoulussa
2.5.2006 ja tällöin todettiin, että hankkeen eteenpäin vienti edellyttää mökkiläisten osallistumista.
Nyt käsiteltävä esitys on lähtenyt siitä, että mökkiläiset osallistuvat hankkeeseen normaalein liittymismaksuin.
1. päättää aikaistaa Perhepuisto-Mielahti jätevesilinjan rakentamista siten, että se toteutetaan jo vuonna 2006
2. siirtää kustannuspaikalta 8328 perhepuiston valot 20.000 euroa kohtaan 8329 Perhepuisto-Mielahti viemäri ja
3. myöntää 20.000 euron lisämäärärahan kohtaan 8329 Perhepuisto-Mielahti viemäri. Hankkeelle on määrärahaa yhteensä näin 40.000 euroa.
167 § JÄTEVESI LIITTYMISMAKSUN HYVÄKSYMINEN MIELAHDEN KAAVA-ALUEELLE
Perhepuisto-Mielahti jätevesilinjan rakentamiseen liittyen on Mielahden alueelle määritettävä jätevesitaksa.
Taksassa on huomioitava myös alueen osuus jätevedenpuhdistamon ja olemassa olevan verkoston kustannuksista.
Mielahti-Perhepuisto yhdysviemärin kustannukset ovat näin laskettuna:
Rak. kustannukset	39.842,20 €
Jv-puhdistamo käyttöosuus	5.889,00 €
Kirkon seudun verkoston käyttöosuus	658,00 €
Yht.	46.389,20 €
Mielahden rantakaava-alueen sisäisen jätevesiverkoston rakennuskustannukset olivat vuonna 1999 40.008,04 euroa.
Tontin ostajat ostivat tuolloin koko kunnallistekniikan tontin oston yhteydessä "pakettina" 30.000 markkaa tai 50.000 markkaa. Paketti piti sisällään myös jäteveden.
Jätevesitaksalaskelmassa on lähdetty siitä, että Mielahden rantakaava-alueen tontin omistajat osallistuvat Mielahti-Perhepuisto yhdysviemärin rakentamiseen rakennetun kerrosalan perusteella.
Koska Mielahden tontin omistajat ovat maksaneet tonttia ostaessaan jo jätevesiliittymämaksun, niin on lähdetty siitä, että lisäliittymismaksuun huomioidaan puolet (50 %) Perhepuisto-Mielahti kustannuksista.
( 46.349,20 € - 40.008,04 € ) / 2 x 3110 m3 = 1,03 € k-m2
Koska kyseessä on vapaa-ajan asuntoalue lopullista liittymismaksua laskettaessa käytetään kerrointa 7.
Ehdotus:	Kunnanhallitus ehdottaa valtuustolle, että valtuusto hyväksyy Mielahden ranta-asemakaava-alueen jäteveden tonttikohtaiseksi liittymismaksuksi 7 * 1.03 €/ka m2.
168 § SOPIMUS ALUEELLISESTA APUVÄLINETOIMINNASTA
Sosiaali- ja terveysministeriön ja Suomen Kuntaliiton julkaisemassa Apuvälinepalveluiden laatusuosituksessa (2003) edellytetään sairaanhoitopiirejä sopimaan apuvälineisiin liittyvästä yhdenmukaisesta käytännöstä. Satakunnan ja Varsinais-Suomen sairaanhoitopiirit käynnistivät yhteisen AATU-hankkeen, joka on rahoitettu Sosiaali- ja terveysministeriön tuella sekä sairaanhoitopiirien rahoituksella. Hankkeessa on mukana kaikki 24 Satakunnan ja 56 Varsinais-Suomen kuntaa. Hankkeessa on suunniteltu uusi yhdenmukainen toimintamalli molempien sairaanhoitopiirien alueille.
Alueellinen toimintamalli on ollut lausuntokierroksella kunnissa ja siitä on keskusteltu sairaanhoitopiirin ja kuntien välisissä kumppanuusneuvotteluissa. Mallia on muokattu saadun palautteen perusteella ja nyt hankkeessa on edetty sopimusvaiheeseen. Hanke päättyy vuoden 2006 lopussa ja alueellisen toiminnan mukainen apuvälinepalvelu on tarkoitus käynnistää 1.1.2007. Jotta käyttöönottotoimet olisi mahdollista suorittaa hankkeen aikana ja hankerahoituksella, edellyttää se kunnan päätöstä siirtymisestä alueelliseen apuvälinetoimintamalliin ja sopimusten allekirjoitusta viimeistään kesäkuussa 2006.
Kunnanhallitus on käsitellyt asiaa lausuntovaiheessa ja päätynyt siihen, ettei tässä vaiheessa lähde mukaan hankkeeseen. Sopimusluonnos on liitteenä nro 168.1 ja kunnanhallituksen käsittely 9.8.2005 § 214 on liitteenä nro 168.2.
Ehdotus:	Kunnanhallitus päättää, ettei Jämijärven kunta lähde tässä vaiheessa mukaan alueelliseen apuvälinetoimintaan.
169 §	TURUN TIEPIIRIN TOIMINTA- JA TALOUSSUUNNITELMA V. 2006 - 2010
Esityslistan liitteenä nro 169.1 on Turun tiepiirin toiminta- ja taloussuunnitelma v. 2006 - 2010.
Mahdolliset kannanotot suunnitelmasta on pyydetty toimittamaan Turun tiepiirille 15.6.2006 mennessä.
Ehdotus:	Kunnanhallitus esittää Turun tiepiirille kannanottonaan, että tiepiiri ottaa ohjelmaansa useita vuosia esillä olleen kevytväylän rakentamisen välille Jämijärven kk - Jämi (pisto Mertiörannan kurssikeskukseen).
Kevytväylä palvelee jämijärveläisten lisäksi maakunnallisestikin merkittävän Jämin alueen kehittämistä sekä Mertiörannan kurssikeskusta.
170 §	LAUSUNTO JÄMIN YMPÄRISTÖLUPAHAKEMUKSESTA
Vaasan hallinto-oikeus on palauttanut seuraavat ympäristölupahakemukset Lounais-Suomen ympäristökeskukseen uudelleen käsiteltäviksi:
- Pohjois-Satakunnan Kartingrata ry:n kartingradan rakentamista ja toimintaa koskeva ympäristölupahakemus. Rata sijoittuisi Jämin eteläisen kiitoradan eteläpäähän jokamiesautoradan viereen.
- Kankaanpään Urheiluautoilijat ry:n ns. jokamiesluokanradan toimintaa koskeva ympäristölupahakemus.
Rata sijaitsee Jämin eteläisen kiitoradan eteläpäässä lentoliikennealueella.
Jämijärven kunnan lausuntoa on pyydetty hakemuksista 30.6.2006 mennessä.
Ehdotus:	Kunnanhallitus päättää antaa oheisen liitteen nro 170.1 mukaisen lausunnon
171 §	KUNNANVALTUUSTON PÄÄTÖKSEN 28.3.2006 § 12 OIKAISU
Kunnanvaltuusto on kokouksessaan 28.3.2006 § 21 päättänyt myydä Briitta ja Aki Rantaselle ns. vanhan terveystalon.
Kauppakirjaluonnos oli valtuuston päätöksen liitteenä.
Valtuuston hyväksyessä kauppaa ei vielä tiedetty, että kauppa tehdään avoimen yhtiön nimiin.
Asiasta on oltu yhteydessä käräjäoikeuteen, josta on saatu tieto, että päätöksen oikaisuun riittää kunnanhallituksen päätös, koska kyseessä on oikaisuluonteinen tarkennus, joka ei vaikuta varsinaisen päätöksen lopputulokseen.
Ehdotus:	Kunnanhallitus oikaisee valtuuston 28.3.2006 § 12 tekemää päätöstä siten, että ostajana on Perhekoti Honkaranta Ay, allekirjoittajina Briitta ja Aki Rantanen